Bonifatiuskirche (Oberburnhaupt)

D’ Bonifaziüskìrich (frànzeesch église Saint-Boniface, hoochdiitsch Bonifatiuskirche odd’r Kirche St. Bonifatius) ìsch a reemisch-kàthoolischa Pfàrrkìrich z’ Ìwwerburnhàuipt ìm Owerelsàss. S’ näigotischa Gebäi, wo ànna 1929 bàuia worra-n-ìsch, schteht unter’m Patrozinium vum hl. Bonifaziüs. Siina Orgel ìsch a gschìtzt frànzeesch Dankmol. Gschìcht D’ urschprìngliga Kìrich vun Ìwwerburnhàuipt ìsch ìm 14. Joohrhundert bàuia worra, woohrschiinsig ìm Joohr 1302. A näija Kìrich hann m’r doo ìm 15. Joohrhundert bàuia. Sallamols hàt d’ Àbtai vu Masmìnschter d’ Pfrìnd vu dr Ìwwerburnhàuipter Pfàrrai ghàà. Vu 1784 bis 1789 hann m’r àn dara Schtälla a vollschtandig näi Gotteshüüs bàuia. Dia Kìrch ìsch mìt groossa Lüschter ùn Àltàrùffsatz ziart gsìì. Ìm Äärschta Waltkriag ìsch d’ Bonifàziüskìrich àm 16. Jüüli 1915 dur a Brànd zärschteert worra. Ìn da Treemer hann m’r zwai Schtàtüüta vu dr Jumpfra vu Lourdes ùn vum Jesüs siim Hailigschta Harz gfunda, wo nìt bschadigt worra gsìì sìnn. Àb 1928 hàt maa-n-àn dr gliicha Schtälla-n-a näigotisch Gotteshüüs bàuia, wo dr Pàriiser Àrkitäckt Paul Gélis zamma mìt’m Owerelsàsser Paul Kirchacker zaichent hàt. S’ Gebäi hàt maa-n-ànna 1929 gfartigt. Ìm Geegasàtz züa da maischta-n-owerelsassischa Gotteshiiser hàt d’ näija-n-Ìwwerburnhàuipter Kìrch mehrera Bsunderhaita: obwohl s’ Gebäi näi zaichent worra-n-ìsch, hàt dr Àrkitäckt d’ Maasser un dr Bàuischtiil vu dr vorhargehenda Kìrch wälla bewàhra, fìr ìn da Bewoohner um d’ Kriagsschaada z’ ärìnnera, àwwer hàt doch näijàrtiga Ziarunga züagfiagt. Drfìr hàt’r a Tail vu dr Schtaiplàtta vu dr ehamààliga Kìrich bnutzt. Ìn dr Pfàrrai vun Ìwwerburnhàuipt ìsch vorhar a Verehrung vum Gmarterta Bàschtian gsìì. ’S ìsch a Briaderschàft gsìì fìr’ne eehra. Ànna 1979 ìsch d’ Bonifàziüskìrich ärfrìscht worra. a pààr Bìlder Lìteràtüür Florence Lafourcade: L’œuvre architecturale de Paul Gélis (1885-1975) en Alsace, la question du régionalisme. In: Livraisons d’histoire de l’architecture. Nr. 33, 2017, doi:10.4000/lha.730 (französisch). Marc Bohrer: L'église Saint Boniface de Burnhaupt le Haut. In: Pfàrraigmain Autour du Pont d’Aspach (Hrsg.): Bulletin Interparoissial. Nr. 3, Juni 2019, S. 9–13 (französisch, aspach-michelbach.fr [PDF; 1,2 MB]). Weblìnks D’ Bonifaziüskìrich uff dr Websitta vu dr Gmain Ewerburnhàuipt (frànzeesch) D’ Bonifaziüskìrich ìn dr Base Mérimée vum Frànzeescha Kültüürminìschterium (frànzeesch) D’ Bonfaziüskìrich ìm Inventaire du patrimoine en Alsace (frànzeesch) D’ Bonifaziüskìrich biim Observatoire du patrimoine religieux (frànzeesch) D’ Bonifaziüskìrich biim Främdaverkehrsàmt vum Sundgàui-Südelsàss (frànzeesch) Dr Kìrchhoof vun Ìwwerburnhàuipt bii Geneanet Ainzelnoohwiisa Bìlder ùff externa Sitta